62021CO0659_INF
Unionin tuomioistuimen määräys (kahdeksas jaosto) 30.3.2022 – Orbest
(asia C-659/21)
(Ennakkoratkaisupyyntö – Unionin tuomioistuimen työjärjestyksen 99 artikla – Lentoliikenne – Asetus (EY) N:o 261/2004 – Matkustajille lentojen peruuttamisen tai pitkäaikaisen viivästymisen johdosta annettavaa korvausta ja apua koskevat yhteiset säännöt – 5 artiklan 3 kohta – Korvausvelvollisuudesta vapautuminen – Poikkeuksellisten olosuhteiden käsite – Lentokoneen tekninen vika, joka johtuu kolmannelle kuuluvan ateriapalveluajoneuvon törmäämisestä kyseiseen lentoasemalla pysäköitynä olevaan lentokoneeseen)
Liikenne – Lentoliikenne – Asetus N:o 261/2004 – Matkustajille annettava korvaus ja apu – Lentojen peruuttaminen tai pitkäaikainen viivästyminen – Korvausvelvollisuudesta vapautuminen – Edellytys – Poikkeukselliset olosuhteet – Käsite – Lentoasemalla pysäköitynä olevan lentokoneen tekninen vika, joka johtuu yhteentörmäyksestä kolmannelle kuuluvaan ateriapalveluajoneuvoon – Kuuluminen käsitteen. soveltamisalaan – Lentoliikenteen harjoittajan toteuttamat kohtuulliset toimenpiteet peruuttamisen tai pitkäaikaisen viivästymisen välttämiseksi – Matkustajan uudelleenreititys – Edellytykset – Asian arvioimisen kuuluminen kansalliselle tuomioistuimelle
(Euroopan parlamentin ja neuvoston asetuksen N:o 261/2004 johdanto-osan 1, 14 ja 15 perustelukappale sekä 5 artiklan 3 kohta)
(ks. 20–27 kohta ja tuomiolauselma)
Ratkaisu
Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 5 artiklan 3 kohtaa on tulkittava siten, että lentokoneen tekninen vika, joka johtuu kolmannelle kuuluvan ateriapalveluajoneuvon törmäämisestä kyseiseen lentoasemalla pysäköitynä olevaan lentokoneeseen, voi kuulua kyseisessä säännöksessä tarkoitetun poikkeuksellisten olosuhteiden käsitteen alaan.